**Ministru kabineta protokollēmuma projekta**

**„Par atļauju Tieslietu ministrijas padotības iestādēm (Ieslodzījuma vietu pārvalde, Valsts probācijas dienests, Valsts valodas centrs) uzņemties saistības un īstenot projektus Eiropas Komisijas īpašajās programmās: Krimināltiesības, Daphne III (2011. un 2012. gada programmas) ietvaros”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta protokollēmuma projekts izstrādāts saskaņā ar Likuma par budžetu un finanšu vadību 24. panta trešo daļu. |
|  2. |  Pašreizējā situācija un problēmas | Saskaņā ar Tieslietu ministrijas nolikumu Tieslietu ministrijas kā vadošās valsts pārvaldes iestādes tieslietu jomā funkcijas ir personas datu aizsardzība; valsts garantēto uzturlīdzekļu nodrošināšana; nodrošināt Latvijas Republikas pārstāvību Eiropas Tiesiskās sadarbības tīklā civillietās un krimināllietās; izstrādāt un īstenot valsts politiku valsts tiesību, administratīvo tiesību, civiltiesību un krimināltiesību, kā arī procesuālo tiesību jomā; koordinēt un kontrolēt Eiropas Savienības tiesību pārņemšanu; nodrošināt tiesnešu un tiesu darbinieku apmācību un kvalifikācijas celšanu; finansiāli un materiāltehniski nodrošināt tiesu darbu; pārraudzīt valsts garantēto uzturlīdzekļu nodrošināšanai paredzēto līdzekļu apsaimniekošanu; organizēt kriminālsodu izpildi un probācijas sistēmas darbību; organizēt Valsts valodas likuma ievērošanas pārraudzību.Eiropas Komisijas īpašās programmas „Krimināltiesības” un „Daphne III” (turpmāk – EK programmas) izveidotas ar šādiem Eiropas Savienības tiesību aktiem:1) Eiropas Padomes 2007. gada 12. februāra lēmumu Nr. 2007/126/TI, ar ko izveido īpašu programmu „Krimināltiesības” laikposmam no 2007. gada līdz 2013. gadam;2) Eiropas Parlamenta un Eiropas Padomes 2007. gada 20. jūnija lēmumu Nr. 779/2007/EK, ar ko izveido īpašu programmu „Daphne III” laikposmam no 2007. gada līdz 2013. gadamkā daļas no vispārējās programmas „Pamattiesības un tiesiskums”. Īpašās programmas „Krimināltiesības” mērķis ir veicināt tiesu iestāžu sadarbību, kura ir balstīta uz savstarpēju atzīšanu un uzticēšanos, dalībvalstīs piemērojamo noteikumu saderības veicināšanu, kas varētu tikt izmantoti, lai uzlabotu tiesu iestāžu sadarbību, kontaktu veidošanu, informācijas apmaiņu, labās prakses pārņemšanu un savstarpējo uzticēšanos laika posmā no 2007. līdz 2013. gadam.Īpašās programmas „Daphne III” mērķis ir veicināt profilaksi un vardarbības apkarošanu pret bērniem, pusaudžiem un sievietēm, kā arī aizsargāt nozieguma upurus un riska grupas laika posmā no 2007.-2013. gadam.Īpašās programma „Krimināltiesības” ir vienīgais būtiskais Eiropas Savienības finanšu instruments krimināltiesību politikas jomā. To, atšķirībā no struktūrfondiem, Eiropas Komisija administrē tieši – izsludina konkursus, izvērtē un uzrauga projektus.**Projektu finansēšana** ir balstīta uz līdzfinansēšanas principu – EK programmu ietvaros piešķirtie granti nedrīkst nosegt visas projekta izmaksas.EK piešķirtais finansējums nedrīkst pārsniegt 80% no kopējām projekta attiecināmajām izmaksām, līdz ar to vismaz 20% no attiecināmajām izmaksām ir jālīdzfinansē projekta iesniegumu iesniedzējiem un/vai to partneriem, asociētajiem partneriem vai no jebkuriem citiem līdzekļiem, ar nosacījumu, ka tie nav Eiropas Savienības budžeta līdzekļi.Saskaņā ar EK programmas atklātā projektu iesniegumu konkursa noteikumiem avansā tiek izmaksāti 80% no Eiropas Komisijas piešķirtā finansējuma (granta), tādēļ projekta īstenotājiem papildus minētajam 20% līdzfinansējumam ir jānodrošina priekšfinansējums 20% apjomā no Eiropas Komisijas piešķirtā finansējuma.Priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas Eiropas Komisijā.Saskaņā ar EK programmas atklātā projektu iesniegumu konkursa noteikumiem pievienotās vērtības nodokļa izmaksas tiek atzītas par neattiecināmām izmaksām, tādēļ projekta īstenotājam šīs izmaksas ir nepieciešams finansēt no saviem līdzekļiem.Ieslodzījuma vietu pārvalde, Valsts probācijas dienests un Valsts valodas centrs EK programmas atklātajā projektu iesniegumu konkursa ietvaros kā vadošie partneri ir iesnieguši vai kā partneri plāno piedalīties šādos projektos (tos plānojam īstenot, ja Eiropas Komisija tos apstiprinās projektu iesniegumu konkursu ietvaros): **1. Projekts** „Kriminālprocesā iesaistīto tiesu tulku kapacitātes celšana un to aktivitāšu nodrošināšana”.Mērķis – nodrošināt procesuālās un aizsardzības tiesības kriminālprocesos, pilnveidojot rakstiskās un mutiskās tulkošanas pakalpojuma kvalitāti tiesās. Mērķis tiks panākts: ieviešot tiesās tulkiem atbalsta programmatūru; ceļot tiesu tulku kvalifikāciju; apzinot tiesu tulku reģistra izveidošanai nepieciešamo pieredzi citās Eiropas Savienības valstīs.Projekta iesniedzējs – Valsts valodas centrs.Partneri – LR Tieslietu Ministrija; Tiesu administrācija (Latvija); Valsts policija (Latvija);Izglītības ministrija (Latvija).Kopējais projekta budžets – EUR 533 742,40 (LVL 375 116,29).Finansējums – EUR 624 801,68 (LVL 439 113,11), no tā valsts budžeta finansējums līdzfinansējumam – EUR 106 748,40 (LVL 75 023,20) un neattiecināmo izmaksu (PVN valsts iestādēm nav attiecināmas izmaksas) segšanai – EUR 91 059,36 (LVL 63 996,88). Papildus nepieciešams finansējums no valsts budžeta priekšfinansējuma nodrošināšanai – EUR 85 398,78 (LVL 60 018,61). Līdz ar to, noapaļojot, no valsta budžeta līdzfinansējumam ir nepieciešami – LVL 75 024, neattiecināmo izmaksu segšanai – LVL 63 997 un priekšfinansējumam – LVL 60 019. Kopā ir nepieciešami – LVL 199 040.Projekta īstenošanas laiks – 24 mēneši; projekta īstenošanu plānots uzsākt 2013. gada 1. martā.**2. Projekts** „Apļi Eiropas Savienībai”.Mērķis – veicināt un atvieglot Apļa atbalstu un atbildību (Apļa) attīstību visā Eiropā kā humānu, taisnīgu, efektīvu un neaizstājamu līdzekli atkārtotas seksuālās vardarbības mazināšanā. Apļi nodrošinās uzraudzību un atbalstu atbrīvotajiem dzimumnoziedzniekiem, apvienojot brīvprātīgo un profesionāļu centienus.Mērķa sasniegšanai tiks izveidots un Eiropas dalībvalstīs koplietots saskaņots Apļa apraksts, principi, vērtības un process. Tiks izveidots apmācību dalībnieku sadarbības tīkls, tiks sniegtas konsultācijas un atbalsts, kā arī piedāvāts atbalsts jaunajām un attīstības stadijā esošajām nacionālajām programmām. Tiks piemēroti saskaņoti standarti un kritēriji kvalitātes nodrošināšanai dalībvalstīs un programmu atbilstības nodrošināšana valstu programmās.Projekta iesniedzējs – Avansas Universitāte (Nīderlande).Partneri – Tilburgas Universitāte (Nīderlande); Probācijas dienests (Nīderlande); Eiropas Probācijas organizācija (Nīderlande); Antverpenes Tieslietu nams (Beļģija); Atbalsta un atbildības apļi (Apvienotā Karaliste); Notingemas Universitāte (Apvienotā Karaliste);Katalonijas Ģenerāldirektorāta Tieslietu Departaments (Spānija); Barselonas Universitāte (Spānija); Noziedzības novēršanas fonds-IGA (Bulgārija); Ieslodzījuma vietu pārvaldes (Latvija); Valsts probācijas dienests (Latvija); Latvijas Universitāte (Latvija); Budapeštas Sociālo resursu centrs (Ungārija); Probācijas dienests (Īrija); Šarla Perrena centrs (Francija).Kopējais projekta budžets – EUR 923 021,00 (LVL 648 702,85).Finansējums Ieslodzījuma vietu pārvaldes un Valsts probācijas dienesta dalībai projektā – EUR 78 306,16 (LVL 55 033,89), no tā valsts budžeta finansējums līdzfinansējumam – EUR 13 715,00 (LVL 9 638,96) un neattiecināmo izmaksu (PVN valsts iestādēm nav attiecināmas izmaksas) segšanai – EUR 9 730,56 (LVL 6 838,68). Papildus nepieciešams finansējums no valsts budžeta priekšfinansējuma nodrošināšanai – EUR 10 972,12 (LVL 7 711,25). Līdz ar to, noapaļojot, no valsta budžeta līdzfinansējumam ir nepieciešami – LVL 9 639, neattiecināmo izmaksu segšanai – LVL 6 839 un priekšfinansējumam – LVL 7 712. Kopā ir nepieciešami – LVL 24 190.Projekta īstenošanas laiks – 24 mēneši; projekta īstenošanu plānots uzsākt 2012. gada 1. decembrī.Kopējais maksimālais projektu īstenošanai Eiropas Komisijas piešķirtais finansējums, ja Eiropas Komisija apstiprinātās visus iesniegtos projektu iesniegumus, būs EUR 481 855 jeb LVL 338 651. Tā kā saskaņā ar EK programmas atklātā projektu iesniegumu konkursa noteikumiem tikai 80% no Eiropas Komisijas piešķirtā finansējuma (granta) tiek izmaksāti avansā, tad projekta īstenotājiem ir jānodrošina priekšfinansējums – 20% apjomā jeb **EUR 96 372 jeb LVL 67 731**. Pēc projekta ieviešanas un attiecināmo izmaksu apstiprināšanas, Eiropas Komisijas veiks gala maksājumu priekšfinansējuma apjomā, kurš tiks ieskaitīts atpakaļ valsts budžetā – 74. resora „Gadskārtējā valsts budžeta izpildes procesā pārdalāmais finansējums” 80.00.00 programmā „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”.Kopējais maksimālais projektu īstenošanai no Latvijas budžeta nepieciešamais līdzfinansējums, kas varētu būt nepieciešams, ja Eiropas Komisija apstiprinātu visus iesniegtos projektu iesniegumus, būs **EUR 120 464 jeb LVL 84 663**.Saskaņā ar EK programmas atklātā projektu iesniegumu konkursa noteikumiem pievienotās vērtības nodokļa izmaksas tiek atzītas par neattiecināmām izmaksām, līdz ar to projekta īstenotajam šīs izmaksas ir nepieciešams finansēt no saviem līdzekļiem. Kopā neattiecināmo izmaksu segšanai būs nepieciešami **EUR 100 791 jeb LVL 70 836**.Kopējais maksimālais projektu īstenošanai nepieciešamais līdzfinansējuma, neattiecināmo izmaksu finansējuma un priekšfinansējuma apjoms no valsts budžeta ir **EUR** **317 627** jeb **LVL 223 230.**Finansējums būtu nepieciešams laikā no 2012. gada līdz 2014. gadam. Projekta apstiprināšanas gaitas ietvaros un īstenošanas laikā līdzfinansējuma, priekšfinansējuma un neattiecināmajām izmaksām nepieciešamais apjoms var samazināties.Informējam, ka Tieslietu ministrijas un tās padotības iestādēs dubultfinansējuma risks un nākotnē plānoto EK programmas ietvaros īstenojamo projektu mērķu un rezultātu pārklāšanās ar Eiropas Sociālā fonda ietvaros īstenotajiem projektiem tiks novērsta, izmantojot Tieslietu ministrijā izstrādātos iekšējos noteikumus.Saskaņā ar iekšējiem noteikumiem:1. TM struktūrvienību vai padotības iestāžu sagatavotos pieprasījumus par nepieciešamību piesaistīt starptautiskos finanšu instrumentu līdzekļus un valsts budžeta līdzfinansējumu pārbauda TM Projektu departaments un, ja iesniegtā informācija atbilst starptautiskā finanšu instrumenta pamatnosacījumiem (tai skaitā – dubultfinansējuma aizliegumam), iesniedz to lēmuma pieņemšanai TM Valsts sekretāram.
2. TM un tās padotības iestāžu sagatavotos projektu iesniegumus izskata un saskaņo par projekta iesnieguma sagatavošanu noteiktais atbildīgais TM valsts sekretāra vietnieks un informāciju apkopo Projektu departaments.
3. gan TM, gan to padotības iestāžu projektu īstenošanas vispārējai uzraudzībai tiek izveidota projekta vadības komiteja, kurā tiek iekļauti TM pārstāvji.
4. Padotības iestādes reizi ceturksnī iesniedz TM rakstisku ziņojumu par projektu īstenošanas statusu.
 |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Ministru kabineta protokollēmuma mērķi un būtība ir saskaņā ar likuma par budžetu un finanšu vadību 24. panta trešo daļu Tieslietu ministrijai iegūt atļauju uzņemties saistības (parakstīt partnerības apliecinājums un slēgt līgumus) projektu īstenošanai, ja tos apstiprinās Eiropas Komisija. |
|  5. |  Projekta izstrādē iesaistītās institūcijas | Tieslietu ministrija, Ieslodzījuma vietu pārvalde, Valsts probācijas dienests, Valsts valodas centrs. |
|  6. |  Iemesli, kādēļ netika nodrošināta sabiedrības līdzdalība | Protokollēmuma projektā iekļautais regulējums neietekmē citas sabiedrības grupas. |
|  7. |  Cita informācija | Projekta apstiprināšanas gadījumā tiks lūgta pārdale no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai” projekta īstenošanai nepieciešamā līdzfinansējuma un priekšfinansējuma segšanai.  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
|  1.  | Budžeta ieņēmumi | 0 | 29,6 | 241,3 | 0 | 0 |
|  1.1.  | valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 29,6 | 241,3 | 0 | 0 |
|  1.2.  | valsts speciālais budžets |  |  |  |  |  |
|  1.3.  | pašvaldību budžets |  |  |  |  |  |
| 2.  | Budžeta izdevumi | 0 | 30,5 | 401,0 | 62,7 | 0 |
|  2.1 | valsts pamatbudžets | 0 | 30,5 | 401,0 | 62,7 | 0 |
|  2.2.  | valsts speciālais budžets |  |  |  |  |  |
|  2.3.  | pašvaldību budžets |  |  |  |  |  |
|  3.  | Finansiālā ietekme: | 0 | -0,9 | -159,7 | -62,7 | 0 |
|  3.1.  | valsts pamatbudžets | 0 | -0,9 | -159,7 | -62,7 | 0 |
|  3.2.  | speciālais budžets |  |  |  |  |  |
|  3.3.  | pašvaldību budžets |  |  |  |  |  |
|  4.  | Finanšu līdzekļi papildu izde­vumu finansēšanai finanšu līdzekļu pārdale no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas | X | 0,9 | 159,7 | 62,7 | 0 |
|  5.  | Precizēta finansiālā ietekme | X | 0 | 0 | 0 | 0 |
|  5.1.  | valsts pamatbudžets | 0 | 0 | 0 |
|  5.2.  | speciālais budžets |  |  |  |
|  5.3.  | pašvaldību budžets |  |  |  |
|  6.  | Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Tieslietu ministrijas budžeta programmā 69.06.00 „3.mērķa „Eiropas teritoriālā sadarbība” pārrobežu sadarbības programmu, projektu un pasākumu īstenošana (2007-2013)”.EK piešķirtais finansējums – **EUR 481 855 jeb LVL 338 651**. EK programmas projektu atklātā iesniegumu konkursa ietvaros Ieslodzījuma vietu pārvalde, Valsts probācijas dienests, Valsts valodas centrs projektiem ir nepieciešams nodrošināt līdzfinansējumu **EUR 120 464 jeb LVL 84 663.**Papildus saskaņā ar EK programmu projektu atklāto iesniegumu konkursa noteikumiem projekta īstenotajam ir nepieciešams veikt priekšfinansēšanu, kas ir 20% jeb **EUR 96 372 jeb LVL 67 731** no piešķirtā granta. Šī protokollēmuma projekta anotācijas III sadaļas 1. punktā ir iekļauts EK finansējums **EUR 385 485 jeb LVL 270 920** apjomā, kurā nav iekļauts priekšfinansējuma atmaksas apmērs, jo nav iespējams precīzi noteikt, kad priekšfinansējuma atmaksa tiks veikta.Saskaņā ar EK programmu projektu atklāto iesniegumu konkursa noteikumiem pievienotās vērtības nodokļa izmaksas tiek atzītas par neattiecināmām izmaksām un projekta īstenotajam šīs izmaksas ir jāfinansē no saviem līdzekļiem. Kopā neattiecināmo izmaksu segšanai būs nepieciešami **EUR 100 791 jeb LVL 70 836**.Šī protokollēmuma projekta anotācijas III sadaļas 2. punktā kopā ir iekļauti  ar projekta īstenošanu saistītie budžeta izdevumi **EUR 703 110 jeb LVL 494 150** apjomā, proti, Eiropas Komisijas piešķirtais finansējums (2012. gadā – LVL 29 613; 2013. gadā – LVL 241 307), priekšfinansējums (2013. gadā – LVL 25 102; 2014. gadā – LVL 42 629) projekta īstenotāja nodrošinātais līdzfinansējums (2012. gadā – LVL 900; 2013. gadā – LVL 83 763) un neattiecināmo izmaksu kopsumma (2013. gadā – LVL 50 786; 2014. gadā – LVL 20 050). Finanšu sadalījumā pa izmaksu veidiem gada griezumā ir indikatīvs un var mainīties atkarībā no tā, kad projekti tiks apstiprināti Eiropas Komisijā un tiks uzsākta to īstenošana.Līdz ar to, kopā 2012.-2014. gadā projektu īstenošanai nepieciešamais maksimālais finansējuma apjoms no valsts budžeta ir **EUR** **317 627** jeb **LVL 223 230.** Tajā skaitā:2012. gadā nepieciešami LVL 900;2013. gadā nepieciešami LVL 159 650;2014. gadā nepieciešami LVL 62 680.Finansējuma sadalījums LVL pa Eiropas Komisijas īpašajām programmām ir šāds:1. Krimināltiesības:
	1. EK piešķirtais finansējums – 300 094;
	2. Priekšfinansējums – 60 019;
	3. Līdzfinansējums – 75 024;
	4. Neattiecināmās izmaksas (PVN) – 63 997.
2. Daphne III:
	1. EK piešķirtais finansējums – 38 557;
	2. Priekšfinansējums – 7 712;
	3. Līdzfinansējums – 9 639;
	4. Neattiecināmās izmaksas (PVN) – 6 839.

Projekta apstiprināšanas gaitas ietvaros un īstenošanas laikā līdzfinansējuma un priekšfinansējuma apjoms var samazināties. Finansējuma apmērs šobrīd aprēķināts projektu iesnieguma līmenī un varētu tikt precizēts (samazināts), ja kāds no projektu iesniegumiem netiks apstiprināts vai Eiropas Komisija lūgs samazināt tā plānoto budžetu. |
|  6.1.  | detalizēts ieņēmumu aprēķins |
|  6.2.  | detalizēts izdevumu aprēķins |
|  7.  | Cita informācija | 2015. gadā plānota projekta īstenotāja veiktā priekšfinansējuma atmaksa valsts pamatbudžetā LVL 67 731 apmērā. Saskaņā ar EK programmu projektu atklāto iesniegumu konkursa noteikumiem priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas Eiropas Komisijā. Projekta īstenotājs minētos līdzekļus saņems kā ārvalstu finanšu  palīdzību un veiks atmaksu valsts budžetā.Papildus nepieciešamais finansējums tiks nodrošināts, veicot līdzekļu pārdali no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai” uz Tieslietu ministrijas programmu atbilstoši Ministru kabineta 2010. gada 18. maija noteikumos Nr. 464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārejās ārvalstu finanšu palīdzības līdzfinansēto projektu un pasākumu īstenošanai” noteiktajam. |

Anotācijas **II, IV, V, VI un VII sadaļa** – projekts šo jomu neskar

Tieslietu ministrs J. Bordāns

16.10.12. 10:44

2237

V.Pusvācietis

67036849, valdis.pusvacietis@tm.gov.lv